ATKLĀTA KONKURSA
Nr.RŪ-2024/26
“Ūdensvada un kanalizācijas tīkla pārbūve Katoļu ielā, Rīgā”
IEINTERESĒTO PIEGĀDĀTĀJU SANĀKSMES PROTOKOLS Nr.3
Rīgā

Sēde sākas: 13:00






         2024.gada 04.aprīlī
Pasūtītājs: SIA “Rīgas ūdens”

Komisija izveidota saskaņā ar SIA “Rīgas ūdens” 26.01.2024. rīkojumu Nr.2024-2.2-5-23. 

Komisijas sastāvs: 

Komisijas priekšsēdētājs: Valdes priekšsēdētājs

 K.Krūmiņš

Komisijas priekšsēdētāja vietniece, komisijas locekle:

Iepirkumu vadības daļas Juriskonsulte


    I.Aprāne
Komisijas locekļi:  Būvniecības vadības daļas projekta vadītājs
  
    E.Runcis

Finanšu departamenta Finanšu plānošanas un 


kontroles daļas Budžeta ekonomists


    D.Ģērmanis

Komisijas sekretārs: Iepirkumu vadības daļas iepirkumu speciāliste  

    Z.Zaķe
Sanāksmi vada: I.Aprāne.
Sanāksmi protokolē: Z.Zaķe.

Sanāksmē piedalās: 
Iepirkuma komisijas pārstāvji: I.Aprāne, D.Ģērmanis, Z.Zaķe.
Iepirkuma komisijas pieaicinātie pārstāvji: Būvniecības vadības daļas projekta vadītājs M.Lesītis.

Ieinteresēto piegādātāju pārstāvji: informācija norādīta pielikumā.

Darba kārtības jautājumi:

Atklāta konkursa “Ūdensvada un kanalizācijas tīkla pārbūve Katoļu ielā, Rīgā” (iepirkuma identifikācijas Nr.RŪ-2023/178; turpmāk – atklāts konkurss) ieinteresēto piegādātāju sanāksme.

Sanāksmes gaita:

1. Iepirkumu komisijas priekšsēdētāja vietniece I.Aprāne atklāj sanāksmi un klātesošos iepazīstina ar iepirkuma komisijas un pasūtītāja pārstāvjiem un sanāksmes darba kārtību.

2. Būvniecības vadības daļas projekta vadītājs M.Lesītis informē par iepirkumā iekļauto darbu apjomu un specifiku.

M.Lesītis vienlaikus vērš uzmanību uz apstākli, ka būvprojekta posmi, kas jau ir izbūvēti, ir norādīti atklāta konkursa nolikuma 10.pielikumā “Tehniskā specifikācija – darba uzdevums” un attiecīgi izpildīto būvdarbu apjomi nav ietverti atklāta konkursa nolikuma 8.pielikumā “Finanšu piedāvājuma veidne”. 
3. Ieinteresētie pakalpojumu sniedzēji tiek lūgti uzdot jautājumus.

Ieinteresēto piegādātāju uzdotie jautājumi un pasūtītāja pārstāvju sniegtās atbildes:

Jautājums Nr. 1:

Ņemot vērā, ka Uzņēmējam jānodod ekspluatācijā viss objekts kopumā, lūdzu sniegt informāciju, vai izbūvētie Būvprojekta posmi ir pārbaudīti un ir atbilstoši?

Atbilde Nr. 1:

Jā, izbūvētos Būvprojekta posmus ir saskaņojis Būvuzraugs, un Pasūtītājs to izpildi ir pieņēmis.
Jautājums Nr. 2:

Posmā no Kalupes līdz Lazdonas ielai starp ūdensvadu un kanalizāciju vietām ir tikai 2 metru attālums (posmā K1-6 – K1-8 ap 2 m; K1-8 – K1-14 ap 3 m, K1-14 – K1-34 no 3 līdz 4,5 m) un apmēram pa vidu gāzes vads. Visā šajā posmā projektā nav paredzēta asfalta pamatkārtas atjaunošana, lai gan faktiski veicot darbus divās blakus esošajās tranšejās asfalta pamatkārtu nav iespējams saglābāt. Lūdzam papildināt darbu apjomus ar asfalta pamatkārtas atjaunošanu, kā arī ar gāzesvada aizsardzības pasākumiem.
Atbilde Nr. 2: Komisija izskatīs jautājumu par asfalta pamatkārtas atjaunošanas apjomu un lems par iespējamiem grozījumiem atklāta konkursa nolikumā vai papildu informācijas sniegšanu, paziņojot par to atsevišķi.

Gāzesvada aizsardzības pasākumu izmaksas, kā jebkuru citu pazemē esošo inženierkomunikāciju aizsardzības pasākumu izmaksas, iekļaujamas virsizdevumos.
Jautājums Nr. 3:

Būvprojektā vietās, kur ir pievadu šķērsojumi ar siltumtīkliem un citiem komunikāciju tīkliem, nav normatīvie attālumi. Vai tie ir saskaņoti un minētais Uzņēmējam neradīs sarežģījumus objekta nodošanai ekspluatācijā? 
Atbilde Nr. 3:
Būvprojekts ir saskaņots būvvaldē un ar inženierkomunikāciju tīklu turētājiem. Tomēr piegādātājiem jārēķinās, ka būvniecības laikā tam būs nepieciešams piesaistīt attiecīgo inženierkomunikāciju tīklu turētāju pārstāvjus un saņemt rakšanas darbu atļauju.
Jautājums Nr. 4:

Saskaņā ar atklāta konkursa nolikuma 8.pielikumā “Finanšu piedāvājuma veidne” norādītajiem  darbu apjomiem paredzēta tranšejas rakšana un izraktās grunts transportēšana uz atbērtni 7335 m3 apjomā, savukārt saskaņā ar piegādātāja aprēķiniem minēto darbu apjoms ir aptuveni 6300 m3. Lūdzam Pasūtītāju pārskatīt tranšejas rakšanas un izraktās grunts transportēšana uz atbērtni apjomu.
Atbilde Nr. 4:
Pretendentam finanšu piedāvājums jāiesniedz, darba “Tranšejas rakšana no esošā seguma līmeņa
(hvid=2,80m) projektēto cauruļvadu montāžai” un darba “Izraktās grunts transportēšana uz atbērtni” apjomu paredzot atbilstoši atklāta konkursa nolikuma 8.pielikumā “Finanšu piedāvājuma veidne” norādītajiem apjomiem. Līguma ietvaros paredzētie norēķini ar Uzņēmēju tiks veikti atbilstoši faktiski izpildītajam būvdarbu apjomam. 

Jautājums Nr. 5:

Ņemot vērā, ka Darbu veikšanas laikā ir ziemas periods, vai nepieciešams paredzēt ceļu uzturēšanas darbus ziemas periodā?
Atbilde Nr. 5:

Piegādātājiem jāparedz ceļu uzturēšanas darbi ziemas periodā.
Pielikumā: Ieinteresēto piegādātāju reģistrācijas lapas, pavisam uz 4 lp.
Sanāksme beidzas: 13:20.

